અલગ-અલગ પ્રતિભા ધરાવતા પણ વધારે પ્રમાણમાં લેવામાં આવેલા સારા ઍક્ટરો ફિલ્મમાં પોતાનો વારો આવે એની રાહ જોઈ રહ્યા હોય એવું દેખાઈ આવે છે. ફિલ્મમાં કલાકારો ઓછા પડતા હોય એમ સાપ, મગર અને ઘોડાને પણ લેવામાં આવ્યા છે. ચાલી રહેલી પ્રથા પ્રમાણે ગ્લૅમર દેખાડવા અનારકલીનું આઇટમસૉન્ગ ઉમેરવામાં આવ્યું છે અને આટલું બધું ઓછું પડતું હોય એમ વિશાળ બંગલાને ફિલ્મમાં દેખાડવામાં આવ્યો છે.